Cioloş a depus la Parlament lista miniștrilor şi programul de guvernare: "În situaţii execepţionale, e nevoie de măsuri excepţionale".
Prim ministru – Dacian Cioloș. Ministerul Finanțelor – Dragoș Pîslaru. Ministerul Afacerilor Interne – Alin Stoica. Ministerul Afacerilor Externe – Dan Barna. Ministerul Agriculturii și Dezvoltării Rurale – George Cățean. Ministerul Mediului, Apelor și Pădurilor – Mihai Goțiu. Ministerul Justiției – Stelian Ion. Ministerul Apărării Naționale – Nicu Fălcoi. Ministerul Economiei, Antreprenoriatului și Turismului – Claudiu Năsui. Ministerul Investițiilor și Proiectelor Europene – Cristian Ghinea. Ministerul Dezvoltării, Lucrărilor Publice și Administrației – Ionuț Moșteanu. Ministerul Energiei – Cristina Prună. Ministerul Transporturilor și Infrastructurii – Cătălin Drulă. Ministerul Muncii și Protecției Sociale – Oana Țoiu. Ministerul Sănătății – Ioana Mihăilă. Ministerul Culturii – Iulia Popovici. Ministerul Tineretului și Sportului – Tudor Pop. Ministerul Cercetării, Inovării și Digitalizării – Monica Berescu. Ministerul Educației – Corina Atanasiu.
Premierul desemnat Dacian Cioloș a declarat că procedurile privind formarea unui nou guvern trebuie să se desfășoare rapid. Liderul USR a mai spus că nu este timp de experimente și că speră ca forțele politice din Parlament să înțeleagă urgența.Dacian Cioloș a declarat luni că soluția USR avantajează pe toată lumea din punct de vedere politic și social.Parlamentul va decide dacă propunerea are majoritate, a adăugat Cioloș."Sperăm ca forțele politice din Parlament să înțeleagă urgența și să acționeze cu bună credință. Noi am acționat cu bună credință, cu onestitate și cu transparentță de la început, fără să facem jocuri politice, fără să încercăm să profităm în vreun fel sau altul prin speculații de acest moment. Vom acționa în continuare cu onestitate, nu avem nici cea mai mică intenție să deschidem o confruntare politicianistă în Parlament ca să câștigăm puncte politice, evident fiecare dintre ei va vota cu propria conștiință și sper ca fiecare dintre ei să se gândească de două ori dacă vor vota guvernul pe care îl prezentăm", a explicat Cioloș.Liderul USR a mai spus că dorește ca audierile și votul privind cabinetul propus să fie organizate chiar săptămâna aceasta. "Dacă acest guvern va trece suntem gata să ne apucăm de treabă cât mai repede", a mai spus Cioloș.Premierul desemnat a anunțat că prioritățile Guvernului propus de USR sunt criza sanitară, criza energetică și PNRR.ȘTIRE INIȚIALĂBiroul Naţional al USR a agreat, duminică, lista de miniştri şi forma finală a programului de guvernare care vor fi propuse spre validare în Comitetul Politic al partidului.Lista de miniștri și programul de guvernare, validate de Comitetul Politic, vor fi depuse luni în Parlament de premierul desemnat Dacian Cioloș.Totodată, a fost prezentat programul de guvernare – consultă documentul aici.Lista Guvernului:Care este proceduraConform procedurii, fiecare candidat pentru funcţia de ministru va fi audiat, în şedinţă comună, de către comisiile permanente ale celor două Camere al căror obiect de activitate corespunde sferei de competenţă a viitorului ministru.În urma audierii, comisiile vor întocmi un aviz comun consultativ, motivat, pe care îl vor prezenta candidatului pentru funcţia de prim-ministru. Respectivele avize vor fi depuse la cele două birouri permanente care dispun difuzarea lor deputaţilor şi senatorilor."Dacă, în urma audierii, un candidat pentru funcţia de ministru a primit aviz nefavorabil, prim-ministrul desemnat poate prezenta o nouă propunere sau poate să menţină propunerea iniţială. Dacă prim-ministrul desemnat a nominalizat o altă persoană pentru funcţia de ministru, respectiva persoană va fi audiată conform alineatelor precedente, iar votul pentru acordarea încrederii Guvernului se va da după depunerea unui nou aviz", potrivit Regulamentului.